钦定古今图书集成/明伦汇编/官常典/第090卷 > 钦王谔
## 钦定古今图书集成/明伦汇编/官常典/第090卷 > 钦王谔

按《唐书》本传：钦王谔，顺宗即位，与珍王同封，亡薨年。
按《旧唐书》本传：钦王谔，德宗第十子。顺宗即位，诏曰：
“王者之制，子弟毕封，所以固藩辅而重社稷，古今之
通义也。第十弟谔等，宽简忠厚，生知孝敬，行皆由礼，
志不违仁。乐善本于性情，好贤宗于师傅。缵修六艺，
达人伦风化之源；博习群言，知惠和睦友之道。温恭
朝夕，允茂厥猷，克有嘉闻。宜封土宇。谔可封钦王，第
十一弟可封珍王。”